G7 Welcoming Committee Records

La  G7 Welcoming Committee Records è na tichitta discugrafica nnipinnenti canadisi cu sedi n Winnipeg (Manitoba). Spicializzata n musica punk e hardcore, è cunzidirata comu una di li casi discugrafichi cchiù nnipinnenti e rivoluzzionari di lu panurama alternative. Chissu picchì li sò funnatura, li dui mèmmiri di lu gruppu Propagandhi Chris Hannah e Jord Samolesky, nzinu di la sò nasciuta avìanu cuncizzioni pulitichi assai chiari (si ponnu nutari bonu videmma ntî li propi canzuna) ca nfluenzaru lu modu di nquatrari la mprisa. Iddi stissi accussì difinisciunu zoccu hannu criatu: "Nuàutri dunammu vita a na tichitta ca bands e leaders puliticamenti radicali avrìanu pututu appujari e cunzidirari comu la propia casa; unni lu canciamentu radicali e lu pinzeri radicali avrìanu pututu èssiri la forza ca guida la pruduzzioni; unni l'urganizzazzioni nun avrìa attummuliatu n cuntraddizzioni imitannu àutri strutturi e mudelli cu girarchia e putiri "sgummati", carattiristichi dû munnu azennali dû  prufittu". Siquennu stu dittamu, la tichitta nfatti ncorpurò la struttura ecunumica Parecon prupunuta di Hahnel e Albert.

Lu nomu veni, di na manera assai pruvucatora, di l'accussiddittu "Gruppu di li 7" (appoi "Gruppu di li 8" cu la trasuta di la Russia), l'urganizzazzioni ntirnazziunali ca ammugghia li nazziuna ecunumicamenti cchiù granni e nfluenti pi dicidiri e discurriri nzèmmula di li principali pulitichi ecunumichi e suciali dâ terra. Si lu rifirimentu puliticu dâ prima palora è assai chiaru e splicitu, l'arrimanenti missaggiu, "Welcoming Committee", arrimanna a la risistenza e a la riazziuni di la sucitati civili cuntra lu prisenti statu di cosi, fattu di niu-culunialisimu, capitalismu e putiri.

Artisti

 Bakunin's Bum
 ...But Alive
 Che: Chapter 127
 Clann Zú
 Consolidated
 GFK
 Giant Sons
 Head Hits Concrete
 Hiretsukan
 The (International) Noise Conspiracy
 I Spy
 Jamaica Plain
 Greg MacPherson
 Malefaction
 Mico
 Painted Thin
 Propagandhi
 Randy
 The Rebel Spell
 Red Fisher
 Rhythm Activism
 John K. Samson
 Subhumans
 Submission Hold
 Swallowing Shit
 warsawpack
 The Weakerthans

 Lijami nterni 
 Anarchia

 Lijami di fora 
Situ ufficiali

Catigurìa:Tichitti discugràfichi